Isambililo 14
Uzye Umulimo wa Umisyonali Waya Uli?
Uzye namwe mungazumila ukusya ya lupwa inu ni mpanga kuno mwakulila pa kuti mukakosoole ilandwe lisuma uku mpanga zya kutali? Kwaya ya Nte aingi sana aipeelesya ukucita vivyo kwene; yaya wako Ezaya uwatiile, ‘A nene pano! Ntumini.’ (Ezaya 6:8) Antu yayo yakakolanya Yesu Klistu uwali Misyonali mukalamba.—Yoane 7:29.
Iinzila yakulangilamo ukuti umuntu akakolanya Yesu. Leza watumile Yesu ukufuma ukwiyulu nu kwiza-ikala na antunze pa mpanga ya pa nsi. Lino Yesu wali pano nsi, walolanga vino ulufyengo lwavula, nomba atezyanga ukuti aaliwe azifye imikalile ya antu. Cino wasumvileko sana amano u ‘kukosola Ilandwe Lisuma ilya Wene Wakwe Leza,’ pano wamanyile ukuti Uwene uliwo onga sile ulazifya ivintu. (Luka 4:43) Ya misyonali amuli ya Nte yakakolanya Yesu.
U mulimo wa kuipeelesya. Misyonali akalondeka ukuyelezya uwikalo wa yantu, intambi, ni vyakulya, nanti umuza uwaya uku ncende iyo, pano ilingi ivintu vii vikapusana na vino waelezya. Nupya ilingi kwene, kukalondeka nu kusambilila ululimi lwa antu aikala uku mpanga iyo pa kuti yalanzyanya ningo. Ku ncende zimwi imipitile yatala pa kuyafika kweneko. Nomba pakuti yamisyonali yaipeelesye vii, yafwile ukutemwa sana antu yano yalazana kukuu.
Cikalondeka ukusambilila sana. Ya Nte aingi aakatandika umulimo wa umisyonali yakaya uku kusambilila ukwisukulu lya myezi 5 lino tukati Isukulu lya Baibolo ilya Gilyadi. Ivintu vino yakasambilila kukuu vikayavwa ukutaila sana Yeova, Baibolo, ni iuvi lya aomvi yakwe. (Amapinda 3:5, 6) Vikayalenga ukuya sana ni miyele isuma ino Leza akaalonda, iikalondeka lino yakuomba umulimo wao, kupya vikayavwa ukuya yakasambilizya ampomvu. Yakaya ya kakosola acenjele “kufika na kuno insi yapela.”—Milimo 1:8.
I vyani ivikalondeka pa kuti umuntu aye misyonali?
I sukulu ci lino ya misyonali yakayako?
bem_Latn bem_Latn bem_Latn bem_Latn bem_Latn bem_Latn bem_Latn bem_Latn